ലഹരിവിമുക്ത വെബിനാര് നടത്തി പുത്തനങ്ങാടി: നശാമുക്ത് ഭാരത് അഭിയാനും വിമുക്തി സാമൂഹ്യനീതി വകുപ്പും എക്സൈസ് വകുപ്പും പുത്തനങ്ങാടി സെന്റ് മേരീസ് കോളജും ഐക്യുഎസിയും സംയുക്തമായി ഹോട്ട്ആന്ഡ് കൂള് എന്ന പേരില് ലഹരിവിമുക്ത വെബിനാര് നടത്തി. സിനിമ കലാകാരന് കോട്ടയം നസീര് ഉദ്ഘാടനം നിര്വഹിച്ചു. മലപ്പുറം കളക്ടര് പ്രേംകുമാര് അധ്യക്ഷപ്രസംഗം നടത്തി. മുഖ്യാതിഥി ഋഷിരാജ് സിംഗ് മുഖ്യപ്രഭാഷണം നടത്തി. വെബിനാറില് ഫാ.വര്ഗീസ് കൊച്ചുപറന്പില് മാനേജര് സ്വാഗതം പറഞ്ഞു. വിശിഷ്ടാതിഥി ഡി.രാജീവ് അഡീ.എക്സൈസ് കമ്മീഷണര്, ചീഫ് എക്സിക്യൂട്ടീവ് ഓഫീസര് വിമുക്തിമിഷന്, കേരള വിഷയത്തെകുറിച്ച് പ്രസംഗിച്ചു. എന്എംബിഎ മലപ്പുറം കോഓര്ഡിനേറ്റര് ബി.ഹരികുമാര് വിഷയാവതരണം നടത്തി. നമ്മള് ഓരോരുത്തരും എടുക്കുന്ന ദൃഢനിശ്ചയത്തിലൂടെ മാത്രമേ ഈ വിപത്തിനെ പൂര്ണമായും ഇല്ലാതാക്കാന് കഴിയൂ എന്ന ആഹ്വാനവും രക്ഷിതാക്കള് അവരുടെ താല്പര്യങ്ങള് കുട്ടികളില് അടിച്ചേല്പ്പിക്കുവാന് ശ്രമിക്കാതെ അവരുടെ ആഗ്രഹങ്ങള്ക്കനുസരിച്ച് വളരുവാന് അനുവദിക്കുക എന്ന ഉപദേശവും ഈ വെബിനാറിലൂടെ ഐകകണ്ഠേന സൂചിപ്പിച്ചു.